《次韵和原甫登禅智寺上方院二首 其二》
宋代·刘攽

夫子信与点，赐也敢望回。遥知成春服，复此登春台。

一水近清浅，众峰远崔嵬。林端白云暝，竹下清风来。

谷深莺徐啭，川迥雁仍哀。宾至赋乐胥，觞行咏康哉。

词锋与醉墨，馀响若底颓。何以喻珍奇，繁露将玉杯。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。